
ИЗВОД ИЗ ЗАПИСНИКА СА XXII РЕДОВНЕ СЈЕДНИЦЕ СКУПШТИНЕ ОПШТИНЕ ТЕСЛИЋ, ОДРЖАНЕ ДАНА 09.02.2023. ГОДИНЕ, У СКУПШТИНСКОЈ САЛИ (ЗГРАДА ЗАВОДА ЗА ЗАПОШЉАВАЊЕ) У ТЕСЛИЋУ, СА ПОЧЕТКОМ У 10:00 ЧАСОВА

XXII редовна сједница Скупштине општине Теслић одржана је у четвртак, дана 09.02.2023. године, у скупштинској сали (зграда Завода за запошљавање) у Теслићу. Скупштина је почела са радом у 10:00 часова. Сједницом је предсједавао предсједник Скупштине општине (СО) Саво Касаповић и исту је сазвао актом број: 01-013-3/23 од дана 31.01.2023. године.

На почетку сједнице је било присутно 27 одборника, чиме су се стекли услови да Скупштина може легитимно и несметано доносити одлуке. Одсутни су били одборници Срђан Кљечанин и Маринко Ђукић, који нису најавили разлог свог одсуства. Сједници су такође присуствовали: замјеник Hачелника општине Теслић, Милован Станковић, начелници одјељења Општинске управе Теслић, те представници медија. Прије утврђивања приједлога дневног реда, предсједник СО је ставио на расправу Извод из записника са ХХI редовне сједнице, одржане дана 27.12.2022. године. С обзиром на то да није било примједби на Извод из записника са XХI редовне сједнице, предсједник СО је исти дао на гласање, који је једногласно усвојен:

Гласање: ЈЕДНОГЛАСНО „ЗА“ (27 одборника).

Предсједник СО је обавијестио Скупштину да је засједала Комисија за прописе и утврдила је да су предложени акти за XXII редовну сједницу СО у складу са законском регулативом. 
Пошто није било приједлога за измјену и допуну дневног реда, предсједник је СО је исти дао на гласање, који је једногласно усвојен:
Д н е в н и  р е д

1. Извјештај о реализацији годишњег Плана утрошка средстава по основу накнада за шуме у 2022. години;
2. Извјештај о утрошку средстава од накнаде за финансирање заштите од пожара, а по Плану утрошка средстава за 2022. годину;
3. Приједлог Плана утрошка средстава од накнаде за финансирање заштите од пожара у 2023. години;
4. Извјештај о реализацији Плана утрошка средстава од консеционих накнада за 2022. годину;   

5. Приједлог Плана утрошка средстава од концесионе накнаде за 2023. годину;

6. Извјештај о реализацији Програма утрошка средстава од накнаде за промјену намјене пољопривредног земљишта у непољопривредне сврхе за 2022. годину;

7. Приједлог Програма коришћења средстава од накнаде за промјену намјене пољопривредног земљишта у непољопривредне сврхе за 2023. годину;

8. Извјештај о реализацији Плана утрошка средстава од водних накнада за изградњу водних објеката у 2022. години;
9. Приједлог Плана утрошка средстава од водних накнада за изградњу водних објеката у 2023. години;
10. Извјештај о реализацији подстицајних средстава у пољопривреди за 2022. годину;
11. Приједлог Програма додјеле подстицајних средстава за пољопривреди у 2023. години; 

12. Извјештај о реализацији активности из Акционог плана за реализацију стратешких циљева Омладинске политике општине Теслић за 2022. годину;
13. Приједлог Акционог плана за реализацију стратешких циљева Омладинске политике општине Теслић за 2023. годину;

14. Приједлог Одлуке о утврђивању економске цијене услуга Јaвне предшколске установе Дјечији вртић „Палчић“ Теслић за 2023. годину;

15. Приједлог Програма израде просторно - планске документације у 2023. години;
16. Извјештај о раду Скупштине општине Теслић и сталних радних тијела за период I-XII 2022. годинe;  

17. Извјештај о раду Правобранилаштва Републике Српске – Сједиште замјеника правобраниоца у Добоју за период од 01.01.2022. до 31.12.2022. године општина Теслић;
18. Приједлог Одлуке о допуни Одлуке о кредитном задужењу општине Теслић за финансирање капиталних пројеката;
19. Приједлог Одлуке о утврђивању просјечне коначне грађевинске цијене једног квадратног метра корисне површине стамбеног и пословног простора из 2022. године;
20. Приједлог Одлуке о утврђивању просјечно остварене накнаде за трошкове уређења градског грађевинског земљишта, за 2023. годину;
21. Приједлог Одлуке о утврђивању просјечно остварених јединичних цијена радова комуналне и друге јавне инфраструктуре;
22. Приједлог Одлуке о утврђивању просјечно остварене цијене трошкова припремања градског грађевинског земљишта, за 2023. годину;

23. Приједлог Одлуке о усвајању Пројекта реконструкције магистралног цјевовода од ПППВ „Студенци“ до резервоара „Стењак Нови“, изградње дистрибутивне, секундарне, водоводне мреже и кућних прикључака у МЗ Чечава и насељу Галамићи – „FISCHE“ пројекат;

24. Приједлог Одлуке o успостављању сарадње између Општине Теслић и града Хелм, Република Пољска; 

25. Одборничка питања;

26. Разно. 
Гласање: ЈЕДНОГЛАСНО „ЗА“ (27 одборника).
Предсједник СО је искористио Пословничко право и предложио да се прво  разматра тачка број 17. (Извјештај о раду Правобранилаштва Републике Српске – Сједиште замјеника правобраниоца у Добоју за период од 01.01.2022. до 31.12.2022. године општина Теслић), па да се након тога расправља о тачкама како су у сазивнику наведене.

Ад. 17. Извјештај о раду Правобранилаштва Републике Српске – Сједиште замјеника правобраниоца у Добоју за период од 01.01.2022. до 31.12.2022. године општина Теслић;

Уводно излагање је изнио Стојан Радић, замјеник правобраниоца - сједиште замје-ника правобраниоца у Добоју.
Како није било пријављених за дискусију, предсједник СО је ставио на гласање Извјештај о раду Правобранилаштва Републике Српске – Сједиште замјеника правобраниоца у Добоју за период од 01.01.2022. до 31.12.2022. године општина Теслић, који је једногласно усвојен:
Гласање: ЈЕДНОГЛАСНО „ЗА“ (27 одборника).

Ад. 1. Извјештај о реализацији годишњег Плана утрошка средстава по основу накнада за шуме у 2022. години;
Уводно излагање је изнио Милован Станковић, замјеник Начелника општине Теслић.
Радислав Ђурић – Нагласио је да је из 'планине' у претходној години извезено много дрвних сортимената. „Када претворимо у новац, у рејону Блатница је извезено око 250.000,00 КМ, из рејона Криваја је извезено 265.000,00 КМ, а из рејона Очауш је извезено око 180.000,00 КМ, што је укупна вриједности око 700.000,00 КМ. Није се нешто вратило, а  треба да буде пракса да се та средства улажу на мјеста одакле се извозе дрвни сортименти. Много путева је уништено по том питању и из тог разлога требамо водити рачуна одакле нам шума долази, да се те паре враћају на исто мјесто. Нешто је уложено, тачније за Луг Марковић је реализовано око 217.000,00 КМ, али је то недовољно с обзиром на то колико је извезено шумских сортимената“.  Апеловао је да се убудуће планирају и улажу средства бар приближно као што је с тог подручја  и извезено. 
Ђорђе Гајић – Сматра да је предложени извјештај половичан, када је приказан приход, требао је бити приказан и расход, да се има у виду гдје су утрошена та средства. „Неозбиљно је што није наведено шта је од инвестиција урађено, а шта је у плану да се уради. Приказан је само износ и колико је реализовано по пројектима. (...) Од средстава из утрошка средстава накнада за шуме од 1.100.000,00 КМ, када би радили како пише у Извјештају, сигурно би свако село било сагласно да сами ураде припрему, а да се из ових средстава асфалтирају путеви. Када би тако радили, из ових средстава би се годишње око 13,5 километара асфалта могло урадити. (...) Почетком 2021. године је овим Планом било предвиђено да се издвоји 120.000,00 КМ за асфалтирање пута у Витковцима. Тада је амандманом позиције предвиђено да се скине са те ставке 20.000,00 КМ за Пасјачу и остало је 100.000,00 КМ. До данашњег дана тај пут није завршен. Шта је у питању, је ли због тога што ти људи другачије гласају?“ 
Предсједник СО је дао на гласање Извјештај о реализацији годишњег Плана утрошка средстава по основу накнада за шуме у 2022. години, који је усвојен са:

Гласање: 18 „ЗА“, 9 „ПРОТИВ“, 0 „УЗДРЖАНИ“.
Ад. 2.
Извјештај о утрошку средстава од накнаде за финансирање заштите од пожара, а по Плану утрошка средстава за 2022. годину;
Како није било потребно уводно излагање, предсједник СО је отворио расправу поводом ове тачке дневног реда.

Ђорђе Гајић – Mишљења је да би требало да се пронађе земљиште на много бољој локацији ради изградње нове ватрогасне станице и тиме би се знатно олакшао посао ватрогасцима, не би било потребно 15-20 минута да изађу из улице за вријеме љетних гужви и на тај начин би њихова ефикасност би била много већа.
С обзиром на то да није више било пријављених за дискусију, предсједник СО је дао на гласање Извјештај о утрошку средстава од накнаде за финансирање заштите од пожара, а по Плану утрошка средстава за 2022. годину, који је усвојен са:

Гласање: 18 „ЗА“, 0 „ПРОТИВ“, 9 „УЗДРЖАНИ“.

Ад. 3.
Приједлог Плана утрошка средстава од накнаде за финансирање заштите од пожара у 2023. години;
Пошто није потребно уводно излагање, предсједник СО је отворио расправу по овој тачки дневног реда.

Александар Шакановић – Када је у питању осавремењавање ватрогасне опреме и инвестиционо одржавање објеката, нагласио је да ће то у потпуности подржати. „Овдје имамо једну другу врсту проблематике, а тиче се јавних набавки. Ту постоји одређена врста нетрпељивости између самих тих агенција када се распише јавни позив за набавку одређене врсте опреме. Ту долази до одређених врста проблема, тако да су у претходне три године расписивани јавни позиви, али безуспјешно, а све због нетрпељивости приликом покушаја набавка те опреме која је веома потребна припадницима Територијалне ватрогасне јединице. Ради се о основним видовима опреме који подразумијевају шљемове, рукавице, одијела, чизме и она су строго прописана законом. Надам се да ће у будућности доћи до осавремења-вања те опреме. Сва средства која се налазе на рачуну су намјенска средства, тако да су иста у складу с тим трошена и увијек постоји одређена сума новца гдје при-падници Територијално ватрогасне јединице могу реаговати у складу с тим.“
Пошто није више било пријављених за расправу, предсједник СО је дао на гласање Приједлог Плана утрошка средстава од накнаде за финансирање заштите од пожара у 2023. години, а План је усвојен са:

Гласање: 18 „ЗА“, 0 „ПРОТИВ“, 9 „УЗДРЖАНИ“. 
Ад. 4.
Извјештај о реализацији Плана утрошка средстава од консеционих накнада за 2022. годину;   
Како није било учесника у расправи, предсједник СО је дао на гласање Извјештај о реализацији Плана утрошка средстава од консеционих накнада за 2022. годину, Ивјештај је усвојен са:

Гласање: 18 „ЗА“, 0 „ПРОТИВ“, 9 „УЗДРЖАНИ“. 
Ад. 5.
Приједлог Плана утрошка средстава од концесионе накнаде за 2023. годину;
Узимајући у обзир да није било потребно уводно образложење, предсједник СО је отворио расправу поводом ове тачке дневног реда.

Ђорђе Гајић – „Прошле године је био планиран прилив очекиваних средстава од 80.000,00 КМ, због чега је прилив био само 30.000,00 КМ? Шта ја разлог томе? Такође, и ове године је планиран прилив о 80.000,00 КМ. На основу чега ми правимо ове цифре и ове планове, чиме то образлажемо и због чега је мањи износ? Прошле године сам на овај план уложио амандман да се уради пут одакле потичу те концесионе накнаде и то је одбијено. У Укриници имамо озбиљне проблеме у засеоку Ђекановићи, гдје људи не могу нормално и безбједно долазити својој кући. Када се експлоатише камен, неколицина аутомобила буде оштећено и требало би урадити нешто у циљу рјешавања тог проблема“. 
Стојан Смиљанић – „Што се тиче самог износа, ми сматрамо да је он мали у односу на све што имамо под концесијом, пет – шест мини хидроцентрала и два три каменолома. Када је у питању Општина Теслић, она нема утицаја на одређивање самог износа, друге институције одређују износ“.
Милован Станковић – „Када се прича о концесијама, треба имати у виду надлежности институција које одлучују о издавању неких природних добара под концесију, о процедурама које се спроводе и у том смислу треба имати у виду и саму надлежност локалних заједница када су у питању процедуре додјељивања природних добара путем концесије одређеним привредним субјектима. Нажалост, локалне заједнице у највећој мјери, и то јесте један од ефеката Закона о концеси-јама, немају превелики утицај. Износ је планиран на основу концесионих уговора, Министарство за енергетику и рударство је надлежно да утврди обим концеси-оних активности. Имамо неколико тих ствари: имамо концесије од каменолома, концесије од малих хидроцентрала и имамо концесије од експлоатације мине-ралних вода. На основу тих уговора су конципиране пројекције средстава. У коначном годишњем обрачуну ми немамо никакав утицај, јер то раде виши органи власти, сами приходи се остварују преко Пореске управе и врши се распоред оно што припада локалној заједници и у складу са Законом о буџетском систему се уплаћује на буџете локалних заједница. Преостали дио се уплаћује на рачун Буџета Републике Српске. Питање да ли у неким дијеловима гдје се налазе каменоломи има опасности по здравље и живот људи, надам се да је у самој процедури додјељивања тих концесија неко правио студију утицаја на животну средину. Ми нисмо имали утицаја на то и ово питање требе упутити онима који су били обавезни да том питању поклоне пажњу у вријеме додјељивања тих конце-сија“.
Предсједник СО је закључио расправу поводом Приједлога Плана утрошка средстава од концесионе накнаде за 2023. годину и исту дао на гласање, План је усвојен са:

Гласање: 18 „ЗА“, 0 „ПРОТИВ“, 9 „УЗДРЖАНИ“. 
Ад. 6.
Извјештај о реализацији Програма утрошка средстава од накнаде за промјену намјене пољопривредног земљишта у непољопривредне сврхе за 2022. годину;
Пошто није било потребно уводно излагање, предсједник СО је отворио расправу поводом предложене тачке дневног реда.
Ђорђе Гајић – Рекао је да је прошле године као предсједник савјета мјесне заједнице упутио један захтјев према начелнику општине, који се односи на једно клизиште које угрожава једну кућу и никада до данас није добио одговор. (...) „Постоји ли начин да се тај проблем ријеши, ја пошаљем допис и не добијем никакав одговор, камо ли да би се шта ту урадило. То би се могло санирати са малим средствима, у противном ће опстанак те куће бити упитан.“ 
Предсједник СО је дао на гласање Извјештај о реализацији Програма утрошка средстава од накнаде за промјену намјене пољопривредног земљишта у непољо-привредне сврхе за 2022. годину, који је усвојен са:

Гласање: 18 „ЗА“, 0 „ПРОТИВ“, 9 „УЗДРЖАНИ“. 
Ад. 7.
Приједлог Програма коришћења средстава од накнаде за промјену намјене пољопривредног земљишта у непољопривредне сврхе за 2023. годину;
Како није било потребно уводно излагање, предсједник СО је отворио расправу поводом предложене тачке дневног реда.

Стојан Смиљанић – „План активности подразумијева санирање клизишта и асфалтирање прекида везано за релацију Блатница – Очауш. Имали смо пар спорова око имовинско - правних односа на једном дијелу, мислим да ће и то бити укључено и да је тај проблем ријешен, тако да сви прекиди који су изазвани клизиштима и спор око имовинско - правних односа ће бити ријешен ове године у склопу овог програма“.
Ђорђе Гајић – У програму је наведено сљедеће: „Између осталих намјена, предвиђено је да се ова средства могу користити само за спровођење противеро-зивних мјера“. Анализарујићи ову реченицу, рекао је да се асфалтирање путева може финансирати из других програма и ако је тачно што је у програму наведено, онда се ради протузаконито, требало би намјенска средства утрошити у сврхе како је и наведено по прописима, гдје је стварно потребно. (...)
Стојан Смиљанић (реплика) – Констатовао је то да су клизишта и прекид пута узроковани покретањем тла.
Милован Станковић – „Није добро што није достављен одговор на захтјев и замолио бих одборника да ми тачно каже на шта се то тачно односи. Када су у питању клизишта, оштећења и стамбених, привредних и домаћинских објеката, ми то имамо на читавом подручју општине Теслић. Огроман је број захтјева у смислу да се изађе у сусрет таквим интервенцијама. На путном правцу од Блатнице до Очауша не може помоћи ни 1.500.000,00 КМ да се санирају сва клизишта, која су проузрокована након задњих поплава, јер је ријеч о путној комуникацији која је директно везана уз корито ријеке Велике Усоре. Ми покушавамо сукцесивно да санирамо тачке које су најкритичније и на такав начин то покушавамо ријешити и требаће нам знатно више времена, обзиром да у једној буџетској години не можемо обезбиједити та средства. Када је у питању намјена прописана законом, заиста је овдје предвиђено да се ријеше та клизишта и није у питању никакво асфалтирање. Наравно, ако се ријеши клизиште и изврши одводња воде, ред је до краја завршити то клизиште које је у третману и предвиђено планом санирања у конкретној години“.
Предсједник СО је дао на гласање Приједлог Програма коришћења средстава од накнаде за промјену намјене пољопривредног земљишта у непољопривредне сврхе за 2023. годину, а Програм је усвојен са:

Гласање: 18 „ЗА“, 0 „ПРОТИВ“, 9 „УЗДРЖАНИ“.  
Ад. 8.
Извјештај о реализацији Плана утрошка средстава од водних накнада за изградњу водних објеката у 2022. години;

Пошто није било учесника у дискусији, предсједник СО је дао на гласање Извјештај о реализацији Плана утрошка средстава од водних накнада за изградњу водних објеката у 2022. години, који је усвојен са:

Гласање: 18 „ЗА“, 0 „ПРОТИВ“, 9 „УЗДРЖАНИ“.  
Ад. 9.
Приједлог Плана утрошка средстава од водних накнада за изградњу водних објеката у 2023. години;
С обзиром на то да није било потребно уводно излагање, предсједник СО је отворио расправу поводом ове тачке дневног реда.
Ђорђе Гајић – Сматра да би у овим плановима требало детаљније бити описано шта ће се радити, колико корисника, колики је обим послова и колико се до сад изфинансирало ако се финансирало и колико је остало да се заврши.

Предсједник СО је дао на гласање Приједлог Плана утрошка средстава од водних накнада за изградњу водних објеката у 2023. години, исти је усвојен са:
Гласање: 18 „ЗА“, 0 „ПРОТИВ“, 9 „УЗДРЖАНИ“.  
Ад. 10. Извјештај о реализацији подстицајних средстава у пољопривреди за 2022. годину;
Како није било потребно уводно излагање, предсједник СО је отворио расправу поводом предложеног Извјештаја.

Ђорђе Гајић – „Добро је да се подстиче пољопривреда и да се људи баве својом дјелатношћу, али би било нормално да је у извјештају наведено и да видимо резултат на крају године, колико је одређено газдинство произвело одређених производа који се овим програмом подстиче. Ако дијелимо новац грађана, трошимо буџетска средства, требали би знати шта смо с тим средствима постигли и како подстицати ту производњу да се што више произведе“. 
Борислав Тешић – „Када је у питању Закон о пољопривреди, ту је јасно дефинисано на који начин се могу трошити средства од накнаде за промјену намјене пољопривредног земљишта у непољопривредне сврхе и ту је само у једној ријечи написано да се могу користити само за ерозију, а могу се употријебити за израду основа када је у питању земљиште и за приступне путеве на пољопривредне парцеле и много тога. Када је у питању сам извјештај, добра је намјера да ли од пољопривредних прозвађача можемо или требамо да добијемо количине повратне, с обзиром да смо ми као тржиште веома неуређено и пољопривредни произвођачи не подлијежу ни фискалним рачунима ни продајом на пијаци. Веома је тешко доћи до тих параметара. Све би то била потенцијална нагађања и да ли неко у кошници има 20 или 30 килограма меда, да ли је неко произвео 1.100 или 1.500 килограма на дулуму засијане површине малине или је то неколико тона шљиве на једном хектару. Сугестија је добра и настојаћу са стручном службом да видимо бар приближно и да направимо извјештај који би објединио све пољопривредне произвођаче и да видимо шта ми то остваримо“.
Учечшће у дискусију у виду реплике и сугестије је узео одборник Ђорђе Гајић.
С обзиром на то да није више било пријављених дискутаната, предсједник СО је ставио на гласање Извјештај о реализацији подстицајних средстава у пољопри-вреди за 2022. годину, Извјештај је усвојен са: 

Гласање: 18 „ЗА“, 0 „ПРОТИВ“, 8 „УЗДРЖАНИ“.  
Ад. 11. Приједлог Програма додјеле подстицајних средстава у пољопривреди за 2023. годину;  
Пошто није било пријављених за расправу, предсједник СО је дао на гласање Приједлог Програма додјеле подстицајних средстава у пољопривреди за 2023. годину, Програм је усвојен са:

Гласање: 18 „ЗА“, 0 „ПРОТИВ“, 8 „УЗДРЖАНИ“.  
Ад. 12. Извјештај о реализацији активности из Акционог плана за реализа-цију стратешких циљева Омладинске политике општине Теслић за 2022. годину;
Узимајући у обзир да није било пријављених за дискусију предсједник СО је ставио на гласање Извјештај о реализацији активности из Акционог плана за реализа-цију стратешких циљева Омладинске политике општине Теслић за 2022. годину, а исти је једногласно усвојен:
Гласање: ЈЕДНОГЛАСНО „ЗА“ (26 одборника).
Ад. 13. Приједлог Акционог плана за реализацију стратешких циљева Омладинске политике општине Теслић за 2023. годину;
Предсједних СО је дао на гласање Приједлог Акционог плана за реализацију стратешких циљева Омладинске политике општине Теслић за 2023. годину, исти је једногласно усвојен: 
Гласање: ЈЕДНОГЛАСНО „ЗА“ (26 одборника).
Ад. 14. Приједлог Одлуке о утврђивању економске цијене услуга Јaвне предшколске установе Дјечији вртић „Палчић“ Теслић за 2023. годину;
С обзиром на то да није било учесника у расправи, предсједник СО је дао на гласање Приједлог Одлуке о утврђивању економске цијене услуга ЈПУ Дјечији вртић „Палчић“ Теслић за 2023. годину, Одлука је усвојена са:
Гласање: 18 „ЗА“, 0 „ПРОТИВ“, 8 „УЗДРЖАНИ“.  
Ад. 15. Приједлог Програма израде просторно - планске документације у 2023. години;
Уводно излагање је изнио Никола Стокић, начелник Одјељења за просторно уређење.

Синиша Гаврић – „Добро је што ће општина Теслић добити Урбанистички план и надам се да ће у 2023. години бити завршен. Како сам упознат, мислим да ће се проширити линија обухвата грађевинског земљишта према Руднику и Ђулићу и тиме ћемо опет 'ударити' на џепове грађана. Тада ће бити обавезни да плаћају ренту и уређење, тако да је за документацију за изградњу на тим плацевима до сада требало око 2.000,00 КМ, а сада ће бити потребно цирка 15.000,00 до 20.000,00 КМ. Мислим да није за то било потребе, чак сам се као одборник овдје залагао да се млади брачни парови ослободе овог уређења, као што је пракса у другим локалним заједницама (Илиџа, Пале, Добој, Лакташи). (...) Што се тиче регулационих планова, ја имам информацију да су давно снимљени регулациони планови Крушковице 1, Вуковача 1 и 2, Луг Барић, Малињак, године 2019. сте ушли у реализацију овога и ништа нисте урадили. У претходном периоду сте говорили како Скуштина нема већину, да је Општина изгубила милионе марака по том питању, а разлог је што нисте могли да мијењате регулационе планове у граду, зато што нисте могли купити двије - три куће па да направите зграду. (...) Ушло се у поступак легализације, пошто је влада Републике Српске ефикасно приступила овом проблему за објекте који су изграђени до краја 2013. године, али људи ће вашим поступцима приликом легализације имати проблем, пошто сте вршили измјене или ревизије регулационих планова, а нисте уобзирили објекте, него само оно што је вама битно. Чујем да се легализација, која је бесплатна, почела наплаћивати такса од 10,00 КМ у Општини Теслић, па ме занима о чему се то ради?“
Никола Стокић – „Урбанистички план Општина Теслић нема од 1988. године и још га немамо, он је у изради. Линија грађевинског земљишта, тај термин уопште не постоји, обухват Урбанистичког плана је дефинисао просторни план који је усвојен и који је дефинисан из претходног просторног плана, а Теслић је просторни план имао 2001. године и дефинисао је урбано подручје. Нови просторни план је преузео урбано подручје из тог плана, а урбано подручје има уже и шире подручје. У ужем урбаном подручју се наплаћује рента и уређење, а у ширем урбаном подручју се не наплаћује. Када су избјегличка насеља у питању, тачно је да смо одређена завршили, нека нисмо и да смо у процедури израде регулационих планова. У Закону о легализацији стоји да се сматрају легалним сви објекти који су изграђени до 1991. године, а индивидуални стамбени објекти до 400 квадрата изграђени до краја 2013. године, то се не односи на пословне објекте и колективне објекте (зграде). Што се тиче таксе од 10,00 КМ, то је регулисано Законом о таксама који је старији од Закона о легализацији, то је такса која је законом регулисана и коју ми не можемо мијењати.“
Предједник СО је закључио расправу и дао на гласање Приједлог Програма израде просторно - планске документације у 2023. години, који је усвојен са:

Гласање: 17 „ЗА“, 9 „ПРОТИВ“, 0 „УЗДРЖАНИ“.
Ад. 16. Извјештај о раду Скупштине општине Теслић и сталних радних тијела за период I-XII 2022. годинe;  
Пошто није било пријављених за расправу, предсједник СО је дао на гласање Извјештај о раду Скупштине општине Теслић и сталних радних тијела за период I-XII 2022. годинe, исти је једногласно усвојен:

Гласање: ЈЕДНОГЛАСНО „ЗА“ (26 одборника).

Ад. 18. Приједлог Одлуке о допуни Одлуке о кредитном задужењу општине Теслић за финансирање капиталних пројеката;
Уводно излагање је изнио Милован Станковић, замјеник Начелника општине Теслић.

Предраг Девић – Занима га да ли је добијена сагласност од Министарства финансија и да ли је уопште потребна сагласност приликом доношења ове одлуке? „Када је у питању буџет за вртић, гдје имамо 3,05% од укупног износа буџета, да ли то можемо свести да не рачунамо од укупног износа? У укупан износ улазе и кредити, и задужења, и све оно што је обавеза. Да ли можемо рачунати основно, када одбијемо све то да нам остане, па да у процентима буде веће? У суштини вртић ће добити исто, али уз задужења која имамо планирана и све оно што се током године дешава, да не улази у овај обрачун од укупног износа“.
Ђорђе Гајић – Занима га тачно на које се ставке тачно односи, на којим ставкама је остало неискориштених средстава, а гдје ће се иста средства користити? 
Милован Станковић – „Неће бити потребе да се добије сагласност Министарства финансија, у оквиру расположивог кредитног износа се врши прерасподјела средстава. Након спроведеног поступка јавних набавки, десило је се да су ниже уговорене реконструкција улица и ту је остварена уштеда око 280.000,00 КМ. Та средства ће се једним дијелом преусмјерити за плаћање ситуација на Градском мосту, а другим дијелом за плаћање ситуација за изградњу водоводне мреже у Чечавском крају. Код кредитног задужења и код свих математика узима се изворни приход Буџета општине Теслић.“
С обзиром на то да је исцрпљена расправа поводом Приједлога Одлуке о допуни Одлуке о кредитном задужењу општине Теслић за финансирање капиталних пројеката, предједник СО је исту ставио на гласање и усвојена се са:
Гласање: 17 „ЗА“, 0 „ПРОТИВ“, 7 „УЗДРЖАНИ“.  
Ад. 19. Приједлог Одлуке о утврђивању просјечне коначне грађевинске цијене једног квадратног метра корисне површине стамбеног и пословног простора из 2022. године;
Како није било потребно уводно излагање, предсједник СО је отворио расправу поводом ове тачке дневног реда.

Ђорђе Гајић – „Занима ме како се долази до ове цијене од 1.050,00 КМ и да ли је та цијена реална? Како то да уприходујемо у правом смислу како стварно кошта? Није нормално да је толика разлика призводне и продајне цијене.“
Никола Стокић – „Цијена од 1.050,00 КМ се добије из пројеката, анализирамо три-четири пројекта за стамбену изградњу. То се односи само на изградњу објекта, без земљишта, без ренте, без пројектовања, без надзора и без прикључних такси, то јест 'гола градња'.“
Предсједник СО је дао на гласање Приједлог Одлуке о утврђивању просјечне коначне грађевинске цијене једног квадратног метра корисне површине стамбеног и пословног простора из 2022. године, Одлука је усвојена са:

Гласање: 17 „ЗА“, 0 „ПРОТИВ“, 7 „УЗДРЖАНИ“.  
Ад. 20. Приједлог Одлуке о утврђивању просјечно остварене накнаде за тро-шкове уређења градског грађевинског земљишта, за 2023. годину;
Како није било пријављених за расправу, предсједник СО је ставио на гласање Приједлог Одлуке о утврђивању просјечно остварене накнаде за трошкове уређења градског грађевинског земљишта, за 2023. годину, која је усвојена са:

Гласање: 17 „ЗА“, 0 „ПРОТИВ“, 7 „УЗДРЖАНИ“.  
Ад. 21. Приједлог Одлуке о утврђивању просјечно остварених јединичних цијена радова комуналне и друге јавне инфраструктуре;
С обзиром на то да није било пријављених за расправу, предсједник СО је ставио на гласање Приједлог Одлуке о утврђивању просјечно остварених јединичних цијена радова комуналне и друге јавне инфраструктуре, која је усвојена са:

Гласање: 17 „ЗА“, 0 „ПРОТИВ“, 7 „УЗДРЖАНИ“.  
Ад. 22. Приједлог Одлуке о утврђивању просјечно остварене цијене трошкова припремања градског грађевинског земљишта, за 2023. годину;

Пошто није било пријављених за расправу, предсједник СО је ставио на гласање Приједлог Одлуке о утврђивању просјечно остварене цијене трошкова припре-мања градског грађевинског земљишта, за 2023. годину, која је усвојена са:

Гласање: 17 „ЗА“, 0 „ПРОТИВ“, 7 „УЗДРЖАНИ“.  
Ад. 23. Приједлог Одлуке о усвајању Пројекта реконструкције магистралног цјевовода од ПППВ „Студенци“ до резервоара „Стењак Нови“, изградње дистрибутивне, секундарне, водоводне мреже и кућних прикључака у МЗ Чечава и насељу Галамићи – „FISCHE“ пројекат;
Уводно излагање је изнио Милован Станковић, замјеник Начелника општине Теслић.

Ђорђе Гајић – „Ово је пројекат који смо требали урадити прије фабрике воде и прије пречистача отпадних вода. На пар мјеста је наведено да су те цијеви канцерогене и да утичу на здравље људи. Ја сам и раније говорио о томе да расипамо 47% воде, а правимо фабрику воде. Да смо то раније урадили, много бисмо уштедили. (...) Када дођемо до тих капацитета и да нова фабрика воде моћи произодити око 120 литара по секунди и када се види каква су очекивања за наредни временски период потрошње, дођемо до закључка да је било довољно и тренутних 60 литара по секунди за потрошњу Теслића. Видим да се овдје помињу Станари, па и Тешањ, да ћемо у неком наредном временском периоду имати могућности да напајамо са водом и Тешањ и онда се питам да ли смо ми правили ту фабрику воде због Тешња или због нас? Ово се давно требало урадити, да пијемо здравију воду и да имамо капацитет воде који нећемо расипати. (...) Ово треба подржати, добро је да на овом дијелу људи имају воду и радити на томе да сви грађани Општине Теслић добију воду. 
Милован Станковић – „Стварно нема смисла да се ствари постављају тако да ми  правимо фабрику воде из разлога да подмирујемо потребе Тешња и Станара. Не треба нико хвалити тај подухват, али нема смисла до те мјере банализовати ствари“. (...) 
Учешће у дискусији у виду реплике је узео одборник Ђорђе Гајић.
Предсједник СО је закључио расправу и ставио на гласање Приједлог Одлуке о усвајању Пројекта реконструкције магистралног цјевовода од ПППВ „Студенци“ до резервоара „Стењак Нови“, изградње дистрибутивне, секундарне, водоводне мреже и кућних прикључака у МЗ Чечава и насељу Галамићи – „FISCHE“ пројекат, Одлука је једногласно усвојена:

Гласање: ЈЕДНОГЛАСНО „ЗА“, (24 одборника).  
Ад. 24. Приједлог Одлуке o успостављању сарадње између Општине Теслић и града Хелм, Република Пољска; 
Пошто није било учесника у расправи, предсједник СО је ставио на гласање Приједлог Одлуке o успостављању сарадње између Општине Теслић и града Хелм, Република Пољска, Одлука је једногласно усвојена:

Гласање: ЈЕДНОГЛАСНО „ЗА“, (24 одборника).  
Ад. 25. Одборничка питања;
Ђорђе Гајић – Поставио је два одборничка питања: 

1. Moже ли се ријешити проблем који се односи на пет расвјетних тијела испод Грачуна, гдје је веома опасно? „Расвјета је под гаранцијом пет година и имам сазнања да је извођач, који је радио расвјету, доставио лампе и та 'игра мачке и миша' траје већ шест мјесеци.  Када ће се те лампе напокон поставити“?

2. Када ће почети изградња пјешачке стазе на Доњем Ранковићу? Прошле године је то усвојено Планом, расписан је тендер да се уради половина стазе, међутим ништа није урађено. Има ли снаге и воље да се уради ове године, хоће ли бити, када ће бити и из којих средстава ћемо то сада финансирати?
Ад. 26. Разно – Није ништа предвиђено.
Како је у потпуности исцрпљен дневни ред за ХXII редовну сједницу, Предсједник СО је исту закључио у 11:59 часова.

НАПОМЕНА: Саставни дио овог извода из записника је тонски снимак са ХXII редовне сједнице Скупштине општине Теслић, одржане 09.02.2023. године.

  СЕКРЕТАР СО                                                                                                        ПРЕДСЈЕДНИК СО

Сања Ђурђевић                                                                                                        Саво Касаповић

